52. schôdza NR SR - 5.deň - A. dopoludnia
Dátum: 2026-06-01
Poslanec: Kolíková, Mária 
Druh vystúpenia: Vystúpenie v rozprave

Nemám potrebu tu vystupovať, ale mne to príde tak absurdné. Vy, že sem prídete o 10:00, máte tu návrh zákona o priestupkoch. Veď to je novela zákona o priestupkoch. No, keď to tak mám povedať, je veľa zákonov, samozrejme, čo sú v niečom kľúčové pre dané rezorty. Ale takisto ako máme trestné kódexy, Občiansky kódex pre ministra spravodlivosti, pre ministra vnútra určite zákon o priestupkoch je jeden z tých kódexov, kde je na mieste, aby sme si počuli ministra vnútra. Takže my tu máme novelu zákona o priestupkoch a vy, prepáčte, pán minister, ale vám tu žiadny poslanec nestojí za to, aby ste tu akokoľvek vystúpili v rozprave, pritom samotný návrh ste tu ani nepredniesli. Takže vy ste sem prišli a keďže tu musíte byť na to, aby bol prerokovaný, tak tu proste ste, ale nejakým spôsobom sa do žiadnej debaty nezapájate. Takže máme tu jeden z kľúčových zákonov rezortu, lebo to je vlastne zákon kódexového typu. A vy tu nijako nereagujete na veľmi zásadné námietky zo strany poslancov. Prepáčte, ale podľa mňa toto samotné vaše, ako táto vaša neúcta – nie ústa – to je nielen k parlamentu, ale k výkonu vašej práce. Toto je na vyslovenie nedôvery voči vám. Lebo vy, keď sem prídete, vy nám máte vysvetliť ten zákon. Aby ste neurobili nič dnes, aby ste nám vysvetlili, s čím ste sem prišli. Prosím vás, vy ako, čo chcete robiť ako minister? Že sem donesiete zákon a vy nič nepoviete a k ústavným argumentom sa nijako nevyjadríte. Toto je ignorancia vôbec z toho, čo má minister robiť. Že sem prídete do parlamentu a nič nepoviete? Tak to nemusíte chodiť vôbec do práce. Nemusíte byť vôbec ministrom. Veď vy nemusíte byť ministrom vnútra. Nemusíte. Nikto vás nenúti, aby ste boli ministrom. Nikto vás nenúti, aby ste sem chodili. Nemusíte nikam chodiť. Môžete ostať doma. Ale potom, prosím vás, sa tu neuchádzajte o to, aby ste boli minister vnútra, lebo toto je teda naozaj neakceptovateľné, takáto ignorancia. To znamená, že vy tu dávate teraz akože vy ako predseda HLAS-u tu vlastne dávate teraz štandard, že tu vlastne ani vaši poslanci, ktorí vás tu vidia, ako tu fungujete, vlastne keď tu budú predkladať nejaký zákon, nemusia nič povedať a vysvetliť, hej? Toto je spôsob, kultúra, ktorú vy prinášate. Ignorovať absolútne akúkoľvek diskusiu. Toto ste priniesli, áno? Toto sú štandardy toho vládnutia, ktoré vy ste priniesli. Takto ignorovať parlament a vôbec vašu povinnosť nám vysvetliť zákon, s ktorým ste sem prišli. A to nie hocijaký zákon. To je naozaj zákon kódexového typu, novela priestupkového zákona, ktorá prináša novú sankciu a my vás tu vlastne od začiatku upozorňujeme na to, že je v rozpore s ústavou. Tak vy nám sem donášate novú sankciu v zákone kódexového typu, aby tu nevystúpite počas celej doby. Tak potom naozaj nemusíte byť ministrom vnútra. Nemusíte. To potom ako si plníte iné vaše povinnosti? Ako? Lebo týmto pádom ukazujete, že nijako. Nijako. Nerespektujete ústavu, nerespektujete zákon, zjavne všetko je pre vás zdrap papiera. Toto je prejav dnes, čo ste nám tu ukázali, ako vy vystupujete ako minister. Toto je na odvolanie, toto hneď. Ďakujem.